Document ID: 32012D0303

DECIZIA DE PUNERE ÎN APLICARE A COMISIEI
din 11 iunie 2012
de modificare a Deciziei 2003/467/CE în ceea ce privește declararea Lituaniei ca stat membru oficial indemn de leucoză enzootică bovină
[notificată cu numărul C(2012) 3729]
(Text cu relevanță pentru SEE)
(2012/303/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa D capitolul I litera E,
întrucât:
(1)
Directiva 64/432/CEE se aplică schimburilor comerciale de bovine și porcine în interiorul Uniunii. Aceasta enumeră condițiile în care un stat membru sau o regiune dintr-un stat membru poate fi declarat(ă), în ceea ce privește efectivele de bovine, oficial indemn(ă) de leucoză enzootică bovină.
(2)
Anexa III la Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (2) enumeră statele membre și regiunile acestora care sunt declarate oficial indemne de leucoză enzootică bovină.
(3)
Lituania a prezentat Comisiei documentație care demonstrează, pentru întregul său teritoriu, respectarea condițiilor pentru statutul oficial indemn de leucoză enzootică bovină, prevăzute în Directiva 64/432/CEE.
(4)
După evaluarea documentației prezentate de Lituania, acest stat membru ar trebui să fie declarat oficial indemn de leucoză enzootică bovină.
(5)
Prin urmare, Decizia 2003/467/CE ar trebui modificată în consecință.
(6)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa III la Decizia 2003/467/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 11 iunie 2012.

Labels: 18
6